Както производителите от Съюза, така и китайските износители могат да вземат участие в едни и същи тръжни процедури. В следпродажбения сектор колелата от алуминий обикновено се проектират, разработват и им се определя търговска марка от производителите на колела от алуминий, след което се продават на търговци на едро, търговци на дребно, фирми за тунинг, автосервизи и др.
 (29)
 Както и при първоначалното разследване, бе установено, че макар алуминиевите колела за сегмента на производители на оригинално оборудване и за сегмента на следпродажбения пазар да се предлагат чрез различни канали на дистрибуция, те притежават едни и същи физически и технически характеристики и са взаимозаменяеми. Следователно се счита, че представляват един-единствен продукт.
 2. Сходен продукт
 (30)
 Беше установено, че разглежданият продукт и колелата от алуминий, произвеждани и продавани на вътрешния пазар на КНР и на вътрешния пазар на Турция, която бе използвана за държава аналог, както и колелата от алуминий, произвеждани и продавани в Съюза от промишлеността на Съюза, имат еднакви основни физични, химични и технически характеристики и приложения.
 (31)
 Поради това Комисията реши, че тези продукти са сходни продукти по смисъла на член 1, параграф 4 от основния регламент.
 В. ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ДЪМПИНГА
 (32)
 В съответствие с член 11, параграф 2 от основния регламент Комисията най-напред проучи доколко е вероятно изтичането на срока на действие на съществуващите мерки да доведе до продължаване или повторно възникване на дъмпинга от КНР.
 1. Оказване на съдействие от КНР
 (33)
 Двадесет и едно дружества/групи дружества предоставиха отговор на формуляра за изготвянето на извадката. Декларираният обем на износа на колела от алуминий за Съюза от оказалите съдействие дружества е 1 601 591 единици (17 473 тона) (7) през разследвания период в рамките на прегледа, което представлява 72 % от общия обем на вноса на разглеждания продукт от Китай, отчетен от Евростат през същия период. Общият деклариран производствен капацитет на оказалите съдействие дружества/групи от дружества възлиза на 91,8 милиона единици (1 001 538 тона), което представлява приблизително 43 % от общия изчислен китайския производствен капацитет (212 милиона единици). Повече подробности относно производствения капацитет на КНР могат да бъдат намерени в раздел 3.1 по-долу.
 2. Дъмпинг по време на разследвания период в рамките на прегледа
 а) Държава аналог
 (34)
 Съгласно член 2, параграф 7, буква а) от основния регламент нормалната стойност трябваше да се определи въз основа на цените, платени или платими на вътрешния пазар, или на формираната стойност в подходяща трета държава с пазарна икономика („държава аналог“).
 (35)
 При първоначалното разследване за определяне на нормалната стойност по отношение на КНР за държава аналог беше използвана Турция. В известието за започване Комисията информира заинтересованите страни, че възнамерява да използва Турция като държава аналог и ги прикани да изразят становището си. В известието за започване бе посочено също така, че ще се разгледа и възможността да бъдат използвани други държави — по-специално Тайланд и Индонезия.
 (36)
 Една заинтересована страна изрази опасения по отношение на използването на Турция като държава аналог, като предположи, че Турция има двустранни споразумения с някои държави от Близкия изток, от които